​​​​​​​2030 तक बेलारूस पर कब्जा करना चाहता है रूस, फौज का इस्तेमाल नहीं होगा
Russia Vladimir Putin Secret Documents Leaked; Wants To Capture Belarus By 2030 24 फरवरी 2022 को यूक्रेन पर हमला करने वाले रूस 2030 तक पड़ोसी और मित्र देश बेलारूस पर भी कब्जा करना चाहता है। यूक्रेन के सबसे बड़े अखबार ‘कीव इंडिपेंडेंट’ ने कुछ लीक हुए डॉक्यूमेंट्स के आधार पर यह दावा किया है
24 फरवरी 2022 को यूक्रेन पर हमला करने वाले रूस 2030 तक पड़ोसी और मित्र देश बेलारूस पर भी कब्जा करना चाहता है। यूक्रेन के सबसे बड़े अखबार ‘कीव इंडिपेंडेंट’ ने कुछ लीक हुए डॉक्यूमेंट्स के आधार पर यह दावा किया है। इस दस्तावेज के दो हिस्से हैं।
अखबार की रिपोर्ट के मुताबिक, एक तरफ तो व्लादिमिर पुतिन की सरकार यूक्रेन पर कब्जे की कोशिश कर रही है तो दूसरी तरफ वो बेलारूस को लेकर भी अच्छे इरादे नहीं रखती। यह हालात तब हैं जबकि बेलारूस सरकार और वहां के प्रेसिडेंट एलेक्जेंडर लुकाशेंको यूक्रेन के खिलाफ जंग में पुतिन की हर मुमकिन मदद कर रहे हैं।
17 पेज का सीक्रेट डॉक्यूमेंट लीक
अमेरिका, यूरोप और कीव इंडिपेंडेंट के एक जर्नलिस्ट ग्रुप के हाथ 17 पेज का डॉक्यूमेंट लगा है। इसमें कथित तौर पर उस प्लान की डीटेल्स हैं जो रूस ने बेलारूस पर कब्जे के लिए बनाया है। यह साफ तौर पर बेलारूस की आजादी छीनने की साजिश है।
दस्तावेज में विस्तार से बताया गया है कि किस तरह रूस अपने फ्रेंडली नेशन बेलारूस की पॉलिटिकल, इकोनॉमिक और मिलिट्री पर दबदबा बनाने की कोशिश कर रहा है। उसका इरादा 7 साल में यानी 2030 तक पूरी तरह बेलारूस को कंट्रोल में लेने का है।
डॉक्यूमेंट में बताया गया है कि 2030 तक रूस इस देश में वही करंसी और टैक्स सिस्टम लाना चाहता है जो इस वक्त रूस में है। मीडिया पर भी कंट्रोल किया जाएगा। बेलारूस की फौज को वही रूल्स मानने होंगे जो रूस की आर्मी फॉलो करती है। इतना ही नहीं बेलारूस के तमाम बड़े मिलिट्री इंस्टालेशन्स रूस शिफ्ट किए जाएंगे।
दो हिस्से कौन से
यूक्रेन अखबार ने खुद इस लीक डॉक्यूमेंट को पब्लिश नहीं किया है। एक वेस्टर्न इंटेलिजेंस सोर्स के मुताबिक- रूस की कई एजेंसीज ने मिलकर यह दो हिस्सों का प्लान तैयार किया है। पहला हिस्सा- 2022 से 2025 तक चलेगा। दूसरा और आखिरी भाग- 2025 से 2030 के दौरान अमल में लाया जाएगा। रूस की डोमेस्टिक, फॉरेन और मिलिट्री इंटेलिजेंस एजेंसीज ने इसे तैयार किया है।
सूत्रों का दावा है कि क्रेमलिन ने 2021 में यह डॉक्यूमेंट तैयार किया था। नाटो देशों के एक मेंबर ने कहा- हमें इस दस्तावेज की सच्चाई पर शक नहीं है। एस्टोनिया की फॉरेन इंटेलिजेंस सर्विस के पूर्व चीफ रेनर साक्स ने कहा- रूस का प्लान बहुत बड़ा है और बेलारूस को शामिल करना इसी का हिस्सा है। यही काम वो यूक्रेन में भी तो कर रहा है।
पहला हिस्सा
दूसरा हिस्सा
सिर्फ शब्दों में बदलाव
रेनर ने कहा- बेलारूस को रूस में मिलाने का प्लान है। अगर कुछ अलग है तो वो सिर्फ शब्द हैं जो इस डॉक्यूमेंट में इस्तेमाल किए गए हैं। यूक्रेन और बेलारूस को लेकर मॉस्को के इरादे तो बिल्कुल एक हैं। वैसे भी बेलारूस 1999 में सोवियत संघ से ही अलग हुआ था। अब रूस फिर उसे अपने साथ मिलाना चाहता है।
इसके लिए यूनियन स्टेट प्रोजेक्ट लॉन्च किया गया था। 2018 में बेलारूस ने पुतिन से डिस्काउंट पर तेल देने की गुजारिश की थी। रूस ने इसे माना भी था। रूस का मकसद बेलारूस को साथ लाकर डिफेंस मजबूत करना है। एक एक्सपर्ट का कहना है- हमें नहीं लगता कि रूस यहां यानी बेलारूस के मामले में यूक्रेन की तरह ताकत का इस्तेमाल करेगा। वो कई लेवल पर इसके लिए तैयारी कर रहा है या कहें कर चुका है।